

Datganiad y Polisi Amgylcheddol

**Fersiwn 3.1**

**Cynnwys**

[1.0 Cyflwyniad 3](#_Toc120103809)

[2.0 Strategaeth a Monitro Cynnydd 3](#_Toc120103810)

[3.0 Nodau’r Polisi 3](#_Toc120103811)

[3.0 Cysylltiadau â pholisïau / gweithdrefnau eraill 4](#_Toc120103812)

[4.0 Rheoli Fersiynau’r Ddogfen 4](#_Toc120103813)

# 1.0 Cyflwyniad

Mae Grŵp Prifysgol Cymru Y Drindod Dewi Sant, sy’n cynnwys y Brifysgol, Coleg Sir Gâr a Choleg Ceredigion, yn cydnabod bod materion yn ymwneud â chynaliadwyedd amgylcheddol yn sylfaenol i iechyd a llesiant pawb sy’n rhan o’n gweithrediadau a’n cymunedau ehangach yn y dyfodol, ac i’r ymateb i’r argyfwng hinsawdd byd-eang.

Mae’r Grŵp wedi ymrwymo i’r canlynol:

* ymgorffori cynaliadwyedd ar draws ein campysau, ein cwricwlwm a’n diwylliant
* darparu amgylchedd ysgogol, blaengar a chynaliadwy ar gyfer dysgu, gan gynnwys
* ystyriaeth lawn i effeithiau a chyfleoedd cymdeithasol, economaidd ac amgylcheddol.

# 2.0 Strategaeth a Monitro Cynnydd

Drwy ei Chynllun Strategol 2023-25, mae Prifysgol Cymru Y Drindod Dewi Sant yn mynegi ei gwerthoedd o ran Datblygu Cynaliadwy a Dinasyddiaeth Fyd-eang:

**Datblygu cynaliadwy,** drwy ymddwyn mewn ffordd sy’n sicrhau cyflawni anghenion y presennol heb beryglu gallu cenedlaethau’r dyfodol i fodloni eu hanghenion eu hun, a thrwy ymgorffori’r egwyddor hon yn systematig o fewn ein dull o ddysgu ac addysgu.

**Y cysyniad o ddinasyddiaeth fyd-eang,** drwy ddatblygu gweithgareddau a chyfleoedd aml-genedlaethol i'n dysgwyr, ein staff a'n partneriaid.

Mae **Blaenoriaeth Strategol 4: Prifysgol i Gymru** yn darparu Mesurau Llwyddiant yn gysylltiedig ag agendâu ac ymrwymiadau o ran datblygu cynaliadwy, sydd yn gysylltiedig â blaenoriaethau Llywodraeth Cymru:

* Ymgorffori nodau a ffyrdd o weithio Deddf Llesiant Cenedlaethau’r Dyfodol (Cymru) 2015 i gynlluniau strategol cyfadrannau ac adrannau proffesiynol
* Gweithredu ymrwymiadau cynaliadwyedd o fewn cynlluniau strategol Cyfadrannau ac Adrannau
* Cwblhau archwiliadau o’r cwricwlwm i gefnogi ymrwymiadau lles a chynaliadwyedd
* Cofnodi data cynaliadwyedd amgylcheddol a gwybodaeth am gynlluniau rheoli carbon i fod yn sail i amgylcheddau campws cynaliadwy

Mae **Dangosydd Perfformiad Allweddol 8 (Ystadau a Seilwaith)** yn cynnwys mesurau’n gysylltiedig â chynaliadwyedd sy’n cynnwys: defnydd o ynni, cost cyfleustodau creiddiol, allyriadau Cwmpas 2.

Caiff cynnydd mewn perthynas â nodau cynaliadwy ei fonitro drwy adroddiadau blynyddol ar y cynllun strategol ac adroddiadau ar Ddangosyddion Perfformiad Allweddol a roddir i’r Pwyllgor Adnoddau a Pherfformiad a Chyngor y Brifysgol.

# 3.0 Nodau’r Polisi

Nod y Polisi yw gweithredu’n rhagweithiol mewn ffyrdd sy’n codi ymwybyddiaeth ac yn annog gweithredu cadarnhaol drwy addysgu, ymchwil a gweithgareddau eraill y Brifysgol er mwyn:

* lleihau’r defnydd o ynni a’r allyriadau cysylltiedig sy’n cyfateb i garbon ar draws y Grŵp
* lleihau’r defnydd o ddŵr
* cynnal ein hymrwymiad i atal llygredd, gan leihau ffynonellau rheoledig o allyriadau sy’n ffoi a chan gydymffurfio â phob deddfwriaeth amgylcheddol berthnasol neu ag arfer gorau’r sector
* meithrin partneriaethau i rannu profiad a gwybodaeth am gynaliadwyedd
* gwella effeithlonrwydd adnoddau gan ddefnyddio’r hierarchaeth wastraff, gan gynnwys caffael yr hyn sy’n angenrheidiol yn unig, ailddefnyddio ac ailgylchu cymaint â phosibl ac osgoi anfon gwastraff i safleoedd tirlenwi
* parhau i ddiogelu a rheoli ein hadeiladau treftadaeth
* lleihau allyriadau carbon cwmpas tri cadwynau cyflenwi
* dynodi cyfleoedd i leihau effaith teithiau busnes, cymudo a milltiroedd anfon nwyddau, er enghraifft drwy annog a hyrwyddo cerdded, beicio, trafnidiaeth gyhoeddus a rhannu ceir ochr yn ochr â mentrau eraill
* mabwysiadu safonau amgylcheddol uchel ar gyfer cynllunio datblygu ein campysau a phrosiectau adeiladu ac adnewyddu
* gwella perfformiad amgylcheddol y Grŵp yn barhaus fel rhan o un System Reoli Amgylcheddol ardystiedig.

#  3.0 Cysylltiadau â pholisïau / gweithdrefnau eraill

* Strategaeth Gaffael y Grŵp
* Polisi Caffael y Grŵp
* Polisi Buddsoddi Moesegol
* Cynllun Cynaliadwyedd 22-25
* Dyletswydd Bioamrywiaeth ac Ecosystemau - Blaengynllun
* Cynllun Rheoli Carbon
* Cynllun Teithio Cynaliadwy
* Cynllun Bwyd Cynaliadwy
* Cynllun Rheoli Gwastraff
* Cynllun Rheoli Dŵr
* Cynllun Gweithredu Ymgysylltu â Chynaliadwyedd

#

# 4.0 Rheoli Fersiynau’r Ddogfen

|  |  |  |  |
| --- | --- | --- | --- |
| Rhif y Fersiwn:  | Rheswm dros newid:  | Awdur:  | Dyddiad y newid:  |
| 1  | Cymeradwyo’r Ddogfen |  | 27.06.17 |
| 2  | Adolygwyd y polisi gyda newidiadau i’r templed  | AJ/TY | 28.09.18 |
| 2  | Cymeradwywyd y polisi gan y Dirprwy Is-Ganghellor  | GT | 28.09.19 |
| 2.1 | Adolygwyd y polisi gyda newidiadau  | CJ/CH/DR | Ion 2020 |
| 2.2 | Adolygwyd y polisi | RS | Chwefror 2021 |
| 3 | Adolygwyd y polisi | KW, CSG | Ionawr 2022 |
| 3 | Cyflwyniad i’r TAW i’w ystyried a’i gymeradwyo  |  | 08 Chwefror 2022 |
| 3.1 | Adolygwyd y Polisi gyda newidiadau | KM | Mehefin 2023 |

 **Statws presennol y Polisi:** Cymeradwywyd

**Mae’r Polisi’n berthnasol i’r canlynol:** Grŵp PCYDDS

**Dyddiad ei gadarnhau:** 29.08.19; F3 8 Chwefror 2022

**Dyddiad y daw i rym:** Chwefror 2022

**Dyddiad nesaf adolygu’r polisi:** Ionawr 2025

